**Krajský výbor Sokola v Nitre 1948 – 1955**

**Opis na úrovni archívneho fondu**

|  |  |  |  |
| --- | --- | --- | --- |
| **kód** | **názov kódu v AJ** | **obsah** | **Názov kódu v SJ** |
| 3.1.1. | Reference kode | SK\_1550\_7527 | Referenčný kód |
| 3.1.2. | Title | Krajský výbor Sokola v Nitre | Názov jednotky opisu |
| 3.1.3. | Date(s) | 1948 – 1955 | Časový rozsah |
| 3.1.4. | Level of desription | archívny fond | Úroveň opisu |
| 3.1.5. | Extent and medium of the unit o description (quantity, bulk, or size) | 0,25 bm (2 archívne škatule) | Rozsah a nosič jednotky opisu (množstvo, rozsah alebo veľkosť) |
| 3.2.1. | Name of creator(s) | Akčný výbor Sokola v Nitre, Krajský výbor Jednotnej telovýchovnej organizácie Sokol v Nitre, Krajský výbor Sokola v Nitre | Názov pôvodcu |
| 3.2.2. | Administrative history | Po februári 1948 vedúcu úlohu v zjednocovacom procese športu a telesnej výchovy podľa nových, socialistických zásad prevzala telovýchovná organizácia Sokol. V celoštátnom meradle mala najdlhšiu tradíciu a celoštátnu organizačnú sieť. Prvé smernice na zjednotenie telovýchovy vydal Ústredný akčný výbor Sokola v Prahe dňa 31. marca 1948 a jeho súčasť Ústredný akčný výbor Sokola v Bratislave dňa 1. apríla 1948. Smernice boli publikované v časopise Sokolský věstník č. 14 zo 6. apríla 1948. V zmysle týchto smerníc sa mali zriadiť akčné výbory na úrovni sokolských žúp ako aj jeho miestnych organizácii. Na úrovni nitrianskej sokolskej župy sa vytvoril Akčný výbor Sokola v Nitre, ktorého ustanovujúca schôdza sa uskutočnila dňa 20. decembra 1948. Po reorganizácií administratívno-správneho členenia štátu a vytvorení krajov sa od 1. januára 1949 akčný výbor premenoval na Krajský výbor Sokola v Nitre. Zákonom č. 187/1949 Zb. zo 14. júla 1949 o štátnej starostlivosti o telesnú výchovu bol zriadený Štátny úrad pre telesnú výchovu a šport a na Slovensku Slovenský výbor pre telesnú výchovu a šport, ktorého členmi boli aj zástupcovia sokolských organizácii. Dobrovoľnú telesnú výchovu a šport vykonávala a zastrešovala naďalej Československá obec sokolská a jej organizačné zložky. Činnosť Sokola ako dobrovoľnej organizácie definoval aj zákon č. 68/1951 Zb. o dobrovoľných organizáciách a zhromaždeniach. Zákon o organizácii telesnej výchovy a športu č. 71/1952 Zb. z 12. decembra 1952 zriadil Štátny výbor pre telesnú výchovu a šport pri vláde Československej republiky a na Slovensku Slovenský výbor pre telesnú výchovu a šport pri Zbore povereníkov. Tieto inštitúcie však nemali dlhé trvanie. Už 20. decembra 1956 prijatý zákon č. 68/1956 o organizácii telesnej výchovy obe inštitúcie zrušil. Riadením všetkej dobrovoľnej telesnej výchovy a zaisťovaním jej plánovitého rozvoja bola poverená jediná dobrovoľná telovýchovná organizácia. To znamenalo faktické zrušenie všetkých samostatných telovýchovných organizácii, vrátane Sokola. Ustanovujúci zjazd dobrovoľnej telovýchovnej organizácie sa konal 3. a 4. marca 1957, kde bol prijatý názov Československý zväz telesnej výchovy. Jeho ustanovujúci zjazd sa na Slovensku konal 2. a 3. apríla 1957. V tejto podobe fakticky jestvoval až do roku 1990. | Dejiny správy pôvodcu |
| 3.2.3. | Archival history | Písomnosti archívneho fondu nevykazujú známky tvorby a ukladania  spisov podľa určitého predpísaného registratúrneho systému (plánu). | Dejiny archívneho fondu |
| 3.2.4. | Immediate source of acquisition or transfer | Archívny fond prevzal Štátny archív v Nitre v dvoch etapách. Po zániku pôvodcu fond prevzal Okresný archív v Nitre, odkiaľ ho 11. apríla 1964 prevzal Štátny archív v Bratislave, pobočka v Nitre. Archívny fond bol zaevidovaný pod číslom 325.  | Spôsoby získavania archívnych prírastkov |
| 3.3.1. | Scope and contents | Archívny fond Krajského výboru Sokola v Nitre tvoria písomnosti z rokov 1948 – 1949 a 1951 – 1955. Z diplomatického hľadiska fond tvorí spisový materiál z rokov 1948 – 1949 a 1951 – 1955, uložený v dvoch archívnych škatuliach. Knihy sa nezachovali. Vôbec sa nezachovali písomnosti z roku 1950. Fyzický stav dokumentov je dobrý. Z obsahového hľadiska archívny fond tvoria dokumenty týkajúce sa socializácie a riadenia telovýchovy, jej hospodárskej, organizačnej a obsahovej stránky, v celom Nitrianskom kraji v rokoch 1948 – 1955.  | Obsah a rozsah archívneho fondu |
| 3.3.2. | Appraisal, destruction and scheduling information | Pri spracovaní a inventarizovaní archívneho fondu boli vnútorným vyraďovaním vyradené písomnosti prevažne hospodárskeho charakteru v rozsahu 1 archívnej škatule. | Vyraďovanie a hodnotenie  |
| 3.3.3. | Accruals | Neočakávajú sa. | Možné prírastky |
| 3.3.4. | System of arrangement | Z dôvodu absencie registratúrneho systému sa použilo chronologicko-numerické usporiadanie písomností. Inventárnu jednotku tvoria písomnosti jedného ročníka spisov, zoradené chronologicky a očíslované poradovými číslami v rámci jednotlivých ročníkov. | Spôsob usporiadania |
| 3.4.1. | Conditions governing acces | Prístupný v zmysle zákona č. 395/2002 Z. z. o archívoch a registratúrach v znení neskorších predpisov a zákona č. 18/2018 Z. z. o ochrane osobných údajov. | Podmienky prístupu |
| 3.4.2. | Conditions governing reproduction | Archívne dokumenty možno reprodukovať so súhlasom archívu podľa podmienok uvedených v jeho bádateľskom poriadku a v súlade s internými predpismi MV SR. | Podmienky vyhotovovania reprodukcií |
| 3.4.3. | Language /scripts of material | slovenský, český | Jazyk/písmo archívnych dokumentov |
| 3.4.4. | Physical characteristics and technical requirements | nepoškodený | Fyzický stav a technické požiadavky |
| 3.4.5. | Finding aids | Štátny oblastný archív v Nitre, Mária Kováčová – Marián Zemene: Krajský výbor Sokola v Nitre 1948 – 1955. Inventár, Nitra – Šaľa, 1978, 15 s., evidenčné číslo 1602. | Vyhľadávacie pomôcky |
| 3.5.1. | Existence and location of originals | Ministerstvo vnútra SR, Štátny archív v Nitre, Ivanka pri Nitre, Novozámocká 273, 951 12 | Existencia a umiestnenie originálov |
| 3.5.2. | Existence and location of copies | Nie sú známe. | Existencia a umiestnenie kópií |
| 3.5.3. | Related units of description | Krajský národný výbor v Nitre 1949 – 1960  | Súvisiace jednotky opisu |
| 3.5.4. | Publikation note | Nie sú známe. | Informácie o publikovaní |
| 3.6.1. | Note | Bez poznámok. | Poznámka |
| 3.7.1. | Archivist´s note | Mgr. Ladislav Holečka | Informácia o spracovateľovi a spracovaní |
| 3.7.2. | Rules or conventions | Opis bol vyhotovený podľa ISAD(G): General International Standard Archival Description, Second Edition | Pravidlá alebo zásady |
| 3.7.3. | Date(s) of descriptions | 21.06.2019 | Dátum vyhotovenia opisu |